REFERAT

RÅDE ROTARY MØTE 8. JUNI

Møtet var programmert til «Galleri Gamle Tomb»; sommerutstillingen 30. mai -- 28. juni.

En samling og orientering her har vært tradisjon i Råde Rotary i mange år.

7 medlemmer og 2 gjester var fremmøtet.

Jan Sverre Hanssen,, medlem av kunstforeningen og leder for utstillingskomiteen, orienterte om Råde Kunstforening og historien bak utstillingen på Tomb før han kommenterte dagens utstilling. Første del av årets sommerutstilling består av fire kunstnere. Gunilla Holm Platou benytter forskjellige teknikker og er meget opptatt av fuglemotiver. 33 forskjellige arbeid var utstilt. Fred Arild Ruud bor i Våler og har utstilt 31 grafiske trykk og akvareller, mange med motiv fra Råde. Benita Tornholm stilte ut tekstilbilder, en meget særegen kunstform. 20 fargesterke og spesielle bilder av tekstil er utstilt. Hanna Sletten stilte ut akvareller og oljemalerier, hele 61 av forskjellige størrelse og prisklasser.

Orienteringen og omvisningen ble avsluttet med en enkel bevertning og «summing».